રાજકોટ શહેર રામનાથપરા લાઇનમાં રહેતા અને ટ્રાફિક પોલીસમાં ફરજ બજાવતા ઇમરાન રશીદભાઈ ચુડાસમા નામના જવાને એ ડિવિઝન પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત બપોરે બારેક વાગ્યા આસપાસ ટ્રાફિક બ્રિગેડ વિમલ સોઢા અને સંજય માલકીયા સાથે તેઓ જૂની ખડપીઠ ચોક લાખાજીરાજ રોડ ખાતે ફરજમાં હતા ત્યારે જી જે ઓં  એચ જે 2419 નંબરનું એક્ટિવા લઈને એક શખ્સ વનવેમાં આવતા હોવાથી ટ્રાફિક બ્રિગેડ વિમલ સોઢાએ તેને અટકાવી યુ ટર્ન લઇ લેવા અથવા બીજા રસ્તેથી જતું રહેવા જણાવતા પોતે ઉશ્કેરાયો હતો આ જ રસ્તેથી જવું છે થાય તે કરી લે તેમ કહી એક્ટિવા આગળ ચલાવતા બ્રિગેડ વિમલ સોઢાએ પીછો કરી એક્ટિવા ઉભું રખાવી મોબાઈલમાં ફોટો પાડતા આ શખ્સે વિમલનો કાંઠલો પકડી શર્ટ ફાડી નાખી ગાળો ભાંડી ઢીકાપાટુનો માર માર્યો હતો જેથી આ ઝપાઝપી જોઈને ત્યાં દોડી ગયા હતા અને નામઠામ પૂછતાં લક્ષ્મીવાડીમાં રહેતો જયદેવ પરેશભાઈ ડાભી હોવાનું જણાવતા તેના વિરુદ્ધ ફરજમાં રુકાવટ અંગે ગુનો નોંધાવતા પીએસઆઇ વી એમ ડોડીયા સહિતના સ્ટાફે ધરપકડ કરી હતી.